钦定古今图书集成/理学汇编/文学典/第167卷 > 《徐师曾文体明辩》 > 《扬州梁安寺碑序》同前
## 钦定古今图书集成/理学汇编/文学典/第167卷 > 《徐师曾文体明辩》 > 《扬州梁安寺碑序》同前

窃以阳之有宗者，莫拟于灵乌；夜之有光者，孰逾于
阴兔？故以日门见羲和之色，月殿望奔娥之象。而合璧迢递，丈尺犹且莫量；朗镜悠远，积空之所不算。复
有紫凤青龙之水，却月朝霞之山。白珪元璧，饯瑶池
之上；银阙金宫，出瀛州之下。空台四柱，随仙衣而俱
飏；宝壍三重，映瑞园而涵影。旃檀散馥，无复圆觉之
风；地涌神翕，皆成《多宝之塔》。